Sy dans (Silwer) - INK - INK Sy dans (Silwer) - INK
Titel: Sy dans (Silwer)
Datum gepubliseer: 31 Desember 2019 Aantal woorde: 151 107 Kere gelees ♥1
kristalklank, sy oorbekende loop.
Die kleinste, kleinste dansertjie
van goudfineer draai en draai
en swaai in ‘n spinnedraadrokkie,
‘n vergulde blommetjie wat fraai
skitterliggies uitflits soos die son.
Tower veredelde vlerkies
van eg verweefde filigraan
flonker ragfyn in die lig,
in die vervoering in haar oë –
die wonder op my kindjie se gesig.
Goud deur vuur geraffineer en rein,
is so louter soos háár hart se lied,
die smeltkroes van die aardse kruik
het haar broos en teer en skoon verfyn,
ook meesterlik, ‘n kunswerk, suiwer op musiek.